Rewşa Bajarê Amedê ya Vîrusa korona Xerabe
Berpirsên Amedê yên Tendirûstîyê dibêjin, di roja Înê da 26 kes bi COVID-19 mirine û heta niha li bajêr 540 kesan jiyana xwe jidest daye.
Şîyar Guldiken '' Roja ku li Tirkiye 26 kes ji Covid mirine li Nexweşxaneyek Amedê 15 nexweş mirin". Li gorî hin nûçeyan tenê li nav bajarê Amedê, 540 kes ji nexweşîna Covid 19 mirine. Yekîtîya Odeya Doktoran û Sendîkaya Kedkarên Tendirûstîyê dibêjin roja înê ku li seranserê Tirkiye 26 kes mirin, li nexweşxaneyek Amedê 15 kes mirin. Serokê Sendîkaya Kedkarên Saxlemîyê yê Amedê Şîyar Guldîken behsa rewşa Amedê dike. Ew dibêje li Amedê neha 750 nexweş derman dibin ku rewşa 150î yan girane. ''Neha 15 hezar kes jiber ku li nexweşxaneyan cî nîne li malan tên dermankirin'' ''Hejmara xebatkarên tendirûstiyê yên ku tûşî nexweşîyê bûne gihîitiye 506 an. Heta niha 6 xebatkar jî ji Covid 19 mirin. Ew dibêje, nexweşîya Covid, herî zêde li nav feqîr û xizanan belav dib e. Gerînendeya saxlemiyê ya Amedê li dijî îdiayan dertên ku dibêjin li nexweşxaneyan jibo cî pirsgirêk tuneye''.